CELEX: 62007TJ0442
Għajnuna mill-Istat
Settur tal-avjazzjoni
Għajnuna mogħtija mill-awtoritajiet Taljani lil Alitalia, lil Air One u lil Meridiana
Rikors għal nuqqas li tittieħed azzjoni
Assenza ta’ teħid ta’ pożizzjoni tal-Kummissjoni
Obbligu li tittieħed azzjoni

Talba intiża sabiex jiġi kkonstatat nuqqas li tittieħed azzjoni mill-Kummissjoni peress li naqset illegalment milli tieħu
pożizzjoni dwar l-ilmenti tar-rikorrenti li jirrigwardaw, minn naħa, għajnuna allegatament mogħtija mir-Repubblika Taljana
lil Alitalia, lil Air One u lil Meridiana, u min-naħa l-oħra, ksur allegat tad-dritt tal-kompetizzjoni.
Dispożittiv
1)
Il-Kummissjoni tal-Komunitajiet Ewropej naqset milli twettaq l-obbligi tagħha taħt it-Trattat KE meta naqset milli tadotta
deċiżjoni fir-rigward tat-trasferiment ta’ 100 impjegat ta’ Alitalia, kif irrappurtat fl-ittra tas-16 ta’ Ġunju 2006, li ntbagħtet
lilha minn Ryanair Ltd, fir-rigward tal-kumpens mogħti sussegwentement għall-attentati tal-11 ta’ Settembru, kif irrappurtat
fl-ittri tat-3 ta’ Novembru u tat-13 ta’ Diċembru 2005, mibgħuta lilha minn Ryanair, u fir-rigward tat-tnaqqis ta’ tariffi
tal-ajruporti fl-ajruporti “ċentrali” li bbenefikat minnhom b’mod partikolari Alitalia, kif irrappurtat fl-ittri ċċitati tat-3
ta’ Novembru u tat-13 ta’ Diċembru 2005.
2)
Il-kumplament tar-rikors huwa miċħud.
3)
Kull waħda mill-partijiet, inkluża Air One SpA, għandha tbati l-ispejjeż tagħha.